als_Latn dik_Latn sag_Latn
Në mbylljen e merkatos së verës më 31 Gusht, kur do të festojë edhe 22-vjetorin e lindjes, Herdi Prenga mund të marrë si dhuratë transferimin te Hajduku i Splitit.
Mbrojtësi i Kombëtares Shpresa nuk luan prej thuajse një muaji në radhët e NK Lokomotivës, situatë e cila e shtyn të largohet nga klubi satelit i Dinamos së Zagrebit, pas dy sezoneve ku numëron afro 60 ndeshje.
Mediat kroate njoftuan se drejtuesit e Hajdukut janë në kërkim të përforcimit të mbrojtjes dhe Prenga është në listën e dëshirave për qendrën e mbrojtjes.
Nga ana e tij, edhe djaloshi i lindur në Zadar, por që zgjodhi të përfaqësonte ngjyrat kuqezi pasi kishte kaluar në të gjitha skuadrat e moshave të Kroacisë, është në kërkim të një sfide të re në karrierë.
Nëse kalimi i Herdi Prengës te Hajduku i Splitit do të realizohej, ai do ti shtohej listës së futbollistëve shqiptarë në repartin difensiv të skuadrës, ku në fillim të këtij sezoni janë afruar 24-vjeçari kavajas, Hysen Memolla dhe 19-vjeçari Ardian Ismajli.
Transferimi do ti shërbente edhe lojtarit, që kërkon një skuadër ku të vazhdojë të rritet dhe ti garantojë aktivizim, për të tentuar më pas të bëjë hapin e madh, duke iu bashkuar Kombëtares së drejtuar nga trajneri Gianni De Biasi gjatë kualifikueseve të Botërorit 2018.
als_Latn als_Latn als_Latn als_Latn als_Latn als_Latn